آنادولو کند قوروچولار و شهید عائله‌لری کونفدراسیونو، ترورا دستک وئرن 5 آوروپا اؤلکه‌سی‌نین آنکارا‌داکی سفیرلیک‌لری قارشی‌سیندا اعتراض گؤستری‌لری تشکیل ائتدی.
کند کوروچولار و شهید عائله‌لری، اعتراض گؤستری‌لری‌نین آردین‌دان، بو اؤلکه‌لردن بلژیک‌ین آنکارا‌داکی سفیری ایله گؤروشدولر.
کونفدراسیون باشقانی ضیا سؤزن، سفیرلر حساس‌لیق‌لارینی کؤچوره‌رک، پروتستونون داها ایره‌لی سویه‌یه چاتماماسی اوچون صمیمی اولما‌لاری لازیم اولدوغونو سؤیله‌دی.
اؤزونون ده شهید اوشاغی اولدوغونو وورغولایان سؤزن،
"آتام من 13 یاشیندا ایکن ترور تشکیلاتی پ.ک.ک طرفین‌دن شهید ائدیلدی. من ده کورد کؤکنلی وطنداشی‌یم. نیه بلژیک ترورا دستک وئردی؟ عینی شئی یعنی بو ترور بلاسی سیزین باشینیزا گلسیدی. من ده اونلارا دستک اولسایدیم نلر حیس ائدردینیز؟ نیه ایک اوزلو رفتار ائدیرسینیز؟ تورکیه‌ده اولونجا یاخشی سیز ده اولونجا ترور پیس می اولور؟ فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین چته باشی آمریکادا قورونورکن سیز آوروپا اؤلکه‌لری سسیز قالیرسینیز. "دئیه‌رک اعتراض گؤستردی.
سؤزن، آوروپا اؤلکه‌لرینی ترورا کؤمک و یاتاق‌لیق ائتمک‌دن ایمتیناع ائتمه‌یه چاغیریب.
آنادولو کند قوروچولار و شهید عائله‌لری کونفدراسیونو، کئچن هفته بویو آلمانیا، لوکزامبورگ، اوتریش، فرانسا و بلژیک‌ین آنکارا‌داکی سفیرلیک‌لری قارشی‌سیندا توپ‌لانا‌راق، بو اؤلکه‌لره ترورا دستک وئرممه چاغیریشی ائتمیشدی.
